钦定古今图书集成/理学汇编/学行典/第258卷 > 公仪潜
## 钦定古今图书集成/理学汇编/学行典/第258卷 > 公仪潜

按《高士传》：“公仪潜者，鲁人也，与子思为友。穆公因子
思而致命，欲以为相。子思曰：‘公仪子此所以不至也。
君若饥渴待贤，纳用其谋，虽蔬食饮水伋，亦顺在下
风。如以高官厚禄为钓饵，而无信用之心，公仪子智
若鱼者可也，不尔则不逾君之庭。且臣不佞，又不能
为君操竿下钓，以伤守节之士’。”潜竟终身不曲。